Diari Oficial de la Generalitat Valenciana


Sumari del DOGV 4023, del 18-06-2001 (2001/5881)

DECRET 107/2001, de 12 de juny, del Govern Valencià, pel qual es modifica el Decret 20/2000, de 8 de febrer, de creació dels òrgans de gestió dels processos d'accés als estudis universitaris.
-----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2001/06/12/107/dof/vci/html**

### Dades del document

Número de DOGV
:   4023

Data del DOGV
:   18-06-2001

Secció del DOGV
:   I. DISPOSICIONS GENERALS

Número del document
:   2001/5881


Data del document
:   12-06-2001

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * accés a l'educació
    * universitat
    * legislació

DECRET 107/2001, de 12 de juny, del Govern Valencià, pel qual es modifica el Decret 20/2000, de 8 de febrer, de creació dels òrgans de gestió dels processos d'accés als estudis universitaris. [2001/Q5881]
  
El Decret 20/2000, de 8 de febrer, del Govern Valencià, va suposar la creació d'òrgans administratius, participats per les universitats i l'administració educativa, per a la gestió dels processos d'accés a les universitats valencianes, dictat per al desenrotllament del Reial Decret 1.640/1999, de 22 d'octubre, pel qual es regula la prova d'accés a estudis universitaris, disposició que té el caràcter de norma bàsica per raó del que establix l'article 149.1.30 de la Constitució Espanyola i que atribuïx a les administracions educatives les competències per a organitzar les citades proves per mitjà de la constitució d'una Comissió, tot allò sense perjudici de les competències pròpies derivades de l'autonomia universitària.
  
El temps transcorregut i la necessitat de garantir que l'organització de les dites proves resulte eficaç no únicament per a les administracions implicades, sinó també per als alumnes com destinataris finals d'estes, obliguen a realitzar una modificació en la composició de la Subcomissió Acadèmica, depenent de l'esmentada Comissió, establida en el Decret 20/2000, de 8 de febrer, del Govern Valencià.
  
Per això, oït el Consell Interuniversitari de la Comunitat Valenciana, a proposta del conseller de Cultura i Educació i amb la deliberació prèvia del Govern Valencià, en la reunió de 12 de juny de 2001,
  
DECRETE
  
Article únic
  
Modificar l'article 6 del Decret 20/2000, de 8 de febrer, pel qual es creen els òrgans de gestió dels processos d'accés als estudis universitaris, en els següents termes:
  
«Article 6. De la Subcomissió Acadèmica
  
1. Amb dependència de la Comissió Organitzadora, es constituirà la Subcomissió Acadèmica, la qual, presidida per la coordinadora o el coordinador de les proves d'accés a la universitat, tindrà com funcions les de contingut acadèmic que li siguen encarregades per la Comissió.
  
2. La Subcomissió Acadèmica estarà formada, a més a més, pels següents membres:
  
- Un representant dels cossos docents universitaris designats pel rector o rectora de cada una de les universitats públiques de la Comunitat Valenciana.
  
- Una inspectora o inspector d'Educació per cada província de la Comunitat Valenciana, designat pel titular o la titular de la Conselleria de Cultura i Educació.
  
- Una directora o director d'Institut d'Educació Secundària per cada província de la Comunitat Valenciana, designada pel titular o la titular de la Conselleria de Cultura i Educació.
  
3. Per a l'exercici de les seues funcions, la Subcomissió Acadèmica comptarà amb l'assessorament d'aquelles persones especialistes o coordinadores per cada una de les matèries sobre les que haja de versar la prova d'accés a la universitat».
  
DISPOSICIONS FINALS
  
Primera
  
Es faculta al conseller de Cultura i Educació per a dictar les disposicions que necessita l'execució i desplegament del present decret.
  
Segona
  
El present decret entrarà en vigor el dia de la publicació en el Diari Oficial de la Generalitat Valenciana.
  
Valencia, 12 de juny de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,


Còpia Permalink ELI